ET
L 118/50
Euroopa Liidu Teataja
4.5.2023
II LISA
Määruse (EL) 2015/340 II lisa (ATCO.AR-osa) muudetakse järgmiselt: 1.
punkt ATCO.AR.A.005 asendatakse järgmisega: „ATCO.AR.A.005 Töötajad a) Pädevad asutused koostavad hinnangu inimressursside kohta, mida on vaja käesoleva määrusega ettenähtud menetluste analüüsil põhineva järelevalve tegemiseks, ja ajakohastavad seda iga kahe aasta järel.
b) Töötajad, keda pädev asutus volitab sertifitseerimis- või järelevalveülesandeid või mõlemaid täitma, peavad omama õigust täita vähemalt järgmisi ametiülesandeid: (1) kontrollida dokumente, sh lubasid, sertifikaate, andmeid, menetlusi ja kõiki muid nõutava ülesande täitmise suhtes asjakohaseid materjale; (2) teha nendest dokumentidest, andmetest, eeskirjadest ja muudest materjalidest koopiaid või väljavõtteid; (3) nõuda selgitusi; (4) siseneda asjakohastesse ruumidesse ja käitamisobjektidele; (5) teha auditeid ja kontrolli, sh etteteatamiseta kontrollkäike; (6) võtta või algatada vajalikke jõustamismeetmeid.“;
2.
punkt ATCO.AR.A.010 asendatakse järgmisega: „ATCO.AR.A.010 Pädevate asutuste ülesanded Pädevate asutuste ülesanded hõlmavad järgmist: a) lubade, pädevus- ja oskusmärgete ning tervisetõendite väljaandmist, peatamist või kehtetuks tunnistamist; b) punkti ATCO.C.025 kohaselt töökohakoolituse juhendaja oskusmärkega (OJTI) ajutiste lubade väljaandmist; c) punkti ATCO.C.065 kohaselt tasemetestija ajutiste lubade väljaandmist; d) oskusmärgete pikendamist ja nende kehtivuse taastamist; e) lennundusarstide (AME) või lennundusmeditsiinikeskuste (AeMC) vastava teate järgselt tervisetõendite pikendamist, taastamist ja piiramist; f)
lennundusarstide (AME) tunnistuste väljaandmist, kehtivuse pikendamist, taastamist, peatamist, kehtetuks tunnistamist, piiramist ja muutmist;
g) koolitusorganisatsioonide sertifikaatide ja lennundusmeditsiinikeskuste (AeMC) tunnistuste väljaandmist, kehtivuse peatamist, kehtetuks tunnistamist ja piiramist; h) koolituskursuste, -kavade ja üksuse pädevuskavade heakskiitmist ning vastavaid hindamismeetodeid; i)
keeleoskuse tõendamise hindamise meetodi heakskiitmist ja keeleoskuse hindamise asutustele punkti ATCO.B.040 kohaselt nõuete kehtestamist;
j)
kõrgendatud keeleoskusetaseme (5. tase) vajaduse heakskiitmist punkti ATCO.B.030 alapunkti d kohaselt;
k) koolitusorganisatsioonide, sh nende koolituskursuste ja -kavade järelevalvet; l)
üksuse pädevuskavade heakskiitmist ja järelevalvet;
m) asjakohaste kaebemenetluste ja teavitamismehhanismide kehtestamist; n) lubade tunnustamise ja vahetamise edendamist, sh lennujuhtide andmete edastamist ja vanade lubade tagastamist vastavalt punktile ATCO.AR.D.003 neid välja andnud pädevale asutusele; o) koolitusorganisatsiooni sertifikaatide ja kursuste heakskiitmiste tunnustamise ning keeleoskuse tõendamise hindamismeetodi heakskiitmise hõlbustamist.“;